Den 30-årige mand med indvandrerbaggrund blev skudt i maven, og var så alvorligt såret, at han måtte lægges i kunstigt koma. Nu er den 21-årige blevet sigtet for at have et oversavet gevær og for at bruge det i et forsøg på manddrab. Han nægter sig skyldig. Efter den 21-årige har været efterlyst for at være impliceret i skudsagen, blev han den 23. februar anholdt i Sverige, og bragt til Danmark i tirsdags for at blive forhørt i dag. Udover den 21-årige er hans bror og far også varetægtsfængslet i sagen. Efter afhøringen af den yngste søn, skal retten nu tage stilling til, om den ældste søn og faren fortsat skal være varetægtsfængslede. Det har de været i nu fire uger.

Opsummering:
Den 21-årige mand er i retten i Aalborg blevet sigtet for at stå bag det skud, der sårede en 30-årig alvorligt under et indvandrerslagsmål på Blåkildevej i Aalborg Øst tilbage i januar.